РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/60-24

14. јун 2023. године

Б е о г р а д

З А П И С Н И К

ТРЕЋЕ СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 13. ЈУНА 2024. ГОДИНЕ

Седница је почела у 11,00 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Жика Гојковић, Драган Јовановић, Дејан Булатовић, Ивана Стаматовић, Радослав Милојичић, Милија Милетић, Дијана Радовић, Душан Никезић, Слободан Илић и Зоран Сандић.

Седници су присуствовали заменици чланова Одбора Драган Јонић (заменик Горана Петковића) и др Борислав Антонијевић (заменик проф. др Бранимира Несторовића).

Седници нису присуствовали чланови Одбора Јожеф Тобиаш, др Ана Орег и Мирослав Алексић, као ни њихови заменици.

Одбор је већином гласова (11 за, 2 уздржана) усвојио следећи:

Д н е в н и р е д:

1. Доношење Одлуке о организовању јавног слушања на тему: Пољопривредна политика - праведна расподела средстава подстицаја у планирању наредног аграрног буџета.

Пре почетка расправе о тачки дневног реда, усвојен је записник прве седнице Одбора, која је одржана 2. априла 2024. године, у тексту у коме је и предложен. Записник је усвојен већином гласова (10 за, 2 уздржана, 1 није гласао).

Такође, усвојен је записник друге седнице Одбора, која је одржана 13. маја 2024. године, у тексту у коме је и предложен. Записник је усвојен већином гласова (9 за, 3 уздржана, 2 није гласало).

Прва тачка дневног реда - Доношење Одлуке о организовању јавног слушања на тему: Пољопривредна политика - праведна расподела средстава подстицаја у планирању наредног аграрног буџета.

На почетку седнице, Маријан Ристичевић је обавестио чланове Одбора да је на иницијативу више пољопривредних произвођача, упућену председници Народне скупштине Ани Брнабић, предложено да се организује јавно слушање на тему: Пољопривредна политика - праведна расподела средстава подстицаја у планирању наредног аграрног буџета. Председник Одбора је позвао све чланове Одбора да дају допринос организацији јавног слушања тако што ће да доставе своје предлоге гостију, имајући у виду чињеницу да већи број релевантних учесника из струке гарантује и квалитетнију дискусију. Одржавање јавног слушања је планирано у периоду од 25. јуна до 14. јула 2024. године.

У дискусији су учествовали народни посланици: Маријан Ристичевић, Милија Милетић, Слободан Илић, Душан Никезић, Драган Јовановић, Дејан Булатовић и Драган Јонић.

У складу са чланом 84. Пословника Народне скупштине, Одбор је већином гласова (13 за, 1 уздржан) донео Одлуку о организовању јавног слушања на тему: Пољопривредна политика - праведна расподела средстава подстицаја у планирању наредног аграрног буџета

Пошто других питања и предлога није било, седница је закључена у 12,05 часова.

Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

|  |  |
| --- | --- |
| СЕКРЕТАР | ПРЕДСЕДНИК |
| Данка Јевтовић | Маријан Ристичевић |